สวัสดีค่ะ คือเรื่องมีอยู่ว่าตอนนั้นประจำเดือนมาปกติแต่ และก็มีเพศสัมพันธ์กันไม่ขาด ไม่ว่าจะเป็นก่อนประจำเดือนมาหรือมาแล้วค่ะ และหลังจากนั้นไม่ประจำเดือนของหนูก็หมดไปแต่ ไม่นานเหมือนมีเลือดออกคล้ายประจำเดือนแต่เป็นสีดำเหมือนเลือดเก่าเลยอะค่ะและหลังจากนั้นผ่านไป 1 เดือนกว่าๆประจำเดือนก็ยังไม่มาเลยค่ะ ท้องไหมค่ะ แต่ก็มีความเคลียดและนอนไม่อยู่บ้าง บ้างวันนะคะ
สวัสดีค่ะ หากประจำเดือนไม่มาเดือนกว่าๆ แล้ว ก็ควรลองตรวจหาการตั้งครรภ์ดูเป็นอันดับแรกค่ะ หากตรวจไม่พบ การที่ประจำเดือนไม่มา ก็จะเกิดจากสาเหตุต่างๆ เช่น มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะสำหรับเลือดที่สีดำที่ออกมาหลังจากประจำเดือนหมดไป อาจเป็นเลือดประจำเดือนที่ค้างอยู่ในมดลูกก็ได้ ซึ่งหากไม่ได้มีเลือดออกผิดปกติมาอีกเรื่อยๆ ก็ไม่น่าผิดปกติอะไรค่ะอย่างไรก็ตาม หากประจำเดือนยังคงไม่มานานเกิน 3 เดือน ก็ควรไปพบแพทย์เพื่อหาสาเหตุอื่นๆ เช่น มีภาวะไทรอยด์ฮอร์โมนผิดปกติ การผลิตฮอร์โมนของรังไข่ผิดปกติ มีพังผืดในมดลูก เป็นต้น